Diari Oficial de la Generalitat Valenciana


Sumari del DOGV 136, del 22-12-1983 (1983/802570)

ORDRE d'1de desembre de 1983, de la Conselleria d'Economia i Hisenda, per la qual es regulen les operacions de tancament de l'exercici econòmic de 1983, en relació amb la Comptabilitat de Despeses Públiques de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   136

Data del DOGV
:   22-12-1983

Secció del DOGV
:   ALTRES DISPOSICIONS

Número del document
:   1983/802570


Data del document
:   01-12-1983

Organisme emissor
:   Conselleria d'Economia i Hisenda

Tipus de document
:   Ordre

Ordre d'1 de desembre de 1983 de la Conselleria d'Economia i Hisenda, per la qual es regulen les operacions de tancament de l'exercici econòmic de 1983, en relació amb la Comptabilitat de Despeses públiques de la Generalitat Valenciana.  
La regulació de les operacions sobre Comptabilitat de les Despeses Públiques de la Generalitat Valenciana de final del present exercici i les subsegüents de liquidació d'aquest, concretant dates d'assenyalament d'havers, fan necessari dictar les instruccions escaients.   
En atenció a aquests motius, aquesta Conselleria d'Economia i Hisenda ha disposat:   
1. Concessió automàtica de consignacions.   
Per l'import dels crèdits extraordinaris i suplementaris, l?autorització dels quals siga prestada per les Corts i pel Consell respectivament, durant el mes de desembre, es considerarà concedida automàticament consignació d'igual quantia i aplicació per tal que les oficinas d?1ntervenció i Comptabilitat puguen expedir els manaments corresponents.   
2. Assenyalament d'havers en el mes de desembre.   
2.1. Les nòmines per a percebre els havers actius i la paga extraordinària del mes de desembre seran tancats el dia 5 del mes esmentat i seran enviats el mateix dia a la Secció de Nòmines d'aquesta Conselleria.   
2.2. Els havers i les pagues extraordinàries corresponents al mes de desembre seran satisfets, conjuntament, a partir del dia vint.   
3. Tramitació de manaments en els darrers dies del mes de desembre.   
A fi de facilitar les operacions de final d'any, les Conselleries, a partir del 23, no enviaran cap manament a la Conselleria d'Economia i Hisenda. Aixo no obstant, aquestes Conselleries continuaran expedint els manaments oportuns a partir del primer dia hàbil del mes de gener següent, amb les limitacions que preveuen els números 5.1.1., 5.1.2. i 5.1.3.   
4. Prevencions sobre quantitats a justificar.   
Els manaments de pagament «a justificar», expedits amb càrrec als crèdits del Pressupost de Despeses d'aquest exercici, hauran d'estar en poder de l'Ordenació de Pagaments abans del 16 de desembre. Durant l'any 1984, no podran expedir-se aquesta classe de manaments amb càrrec als crèdits de 1983.   
5. Expedició i tramitació de docaments comptables.   
5.1. A les Oficines d'Intervenció i Comptabilitat.   
5.1.1. Les Oficines d?Intervenció i Comptabilitat continuaran tramitant fins al 15 de gener de 1984, amb aplicació a l'exercici de 1983, i pels serveis de l?any indicat, els documents comptables «A», «D», «AD» i «ADOP», que hauran de dur data de 31 de desembre o anterior, si efectivament foren expedits amb anterioritat a aquest dia.   
5.1.2. Els documents «O», «P», «OP», per obligacions pendents de 1983, continuaran tramitant-se sense cap interrupció i amb aplicació a l'exercici de 1983 fins el 31 de gener de 1984, llevat del que preveu el número 4 d'aquesta Ordre.   
5.1.3. D'acord amb el que estableix l'article 81 de la Llei General Pressupostària, es continuaran tramitant documents comptables «P» a partir del dia 1 de febrer i fins al 30 d'abril de 1984, amb imputació als saldos d'obligacions pendents a final de gener anterior del Pressupost de 1983.   
5.1.4. Les Oficines d'Intervenció i Comptabilitat de les Conselleries, quan cursen els documents comptables amb imputació a l'exercici de 1983, en el període inclòs entre l?1 de gener i el 30 d'abril, estamparan sobre els documents, en lloc destacat, un segell amb la inscripció «Període d'ampliació».   
5.2. Els documents comptables que siguen expedits amb els límits de dates esmentats en els números 5.1.1., 5.1.2. i 5.1.3., durant el període d'ampliació, hauran de reunir en cada cas les condiciones següents:   
a) Els «A», «D» i «AD» es referirán, en general, a autoritzacions i disposicions realment aprovades fins al 31 de desembre de 1983.   
b) Els «O», «P» i «OP» correspondran a adquisicions, construccions o serveis, en general, realitzats també fins al 31 de desembre de 1981, i per als que s'hagen expedit prèviament les fases anteriors.   
c) Els «ADOP» compliran els requisits enumerats en els apartats a) y b) anteriors.   
Els Interventors Delegats de l'lnterventor General de la Generalitat Valenciana tindran cura, molt especialment, del compliment d'aquestes normes, a efecte de les quals podran reclamar els antecedents que consideren necessaris i efectuar l'examen i la comprovació dels llibres, comptes i documents necessaris en cada cas.   
La lntervenció General de la Generalitat Valenciana podrà acordar que es faça la intervenció de la inversió, a fi de comprovar que les adquisicions, construccions o serveis a què fan referència els documents «O», «P» i «OP», expedits durant el període d'ampliació , s' han efectuat abans del 1.r de gener de 1984, i designarà a l?efecte el personal facultatiu necessari quan aquesta comprovació necessite la possessió de coneixements tècnirs.   
6. Anualitats de saldos, pressupostos, autoritzacions, disposicions i obligocions.   
6.1. Al final de les operacions de 15 de gener de 1984, la Intervenció expedirà els documents comptables «CG» per l'import del saldo d'autoritzacions existents en aquella data en cada concepte pressupostari.   
6.2. Anàlegament, en acabar les operacions del dia 31 de gener de 1984, la Intervenció expedirà els documents comptables «CP» per l'import del saldo de disposicions que en la data indicada puga existir en cada concepte pressupostari.   
6.3. El saldo del Pressupost que puga resultar, una vegada comptabilitzats els documents «CG» i «CP» a què fan referència els apartats anteriors, serà anul·lat d'acord amb les normes legals vigents.   
7. Relacions nominals de creditors.   
Les Oficines d?Intervenció i Comptabilitat de les Conselleries formaran una relació nòminal de creditors, classificada per serveis, capítols, articles i conceptes, en la qual detallaran totes les obligacions contretes que el 30 d'abril no tinguessen ordenat el pagament.   
Dos exemplars de les relacions nominals de creditors esmentades seran enviats a la Intervenció General abans del dia 15 de maig. Una servirà per a justificar el saldo d'obligacions que oferesquen els comptes definitius de Despeses.   
8. Residus de pressupostos tancats.  
8.1. L'Ordenació General de Pagaments disposarà automàticament, l?1 de maig de 1984, com a acompte de consignació d'una quantitat idèntica a l'import, de les obligacions contretes pendents de pagament el 30 d'abril i detallades en les relacions nòminals de creditors.   
8.2. Els manaments expedits a partir de l?1 de maig de 1984, per obligacions pendents de pagament el 30 d'abril i, per tant, incloses en la relació nominal de creditors, seran comptabilitzats en els comptes de «Residus de Pressupostos tancats».   
Els manaments esmentats inclouran les dades necessàries per a indentificar-los en la relació nominal de creditors, amb expressa referència al número en què hi figuren, i aniran estampades amb la inscripció «Residus de Pressupostos tancats».   
9. Vigència dels manaments de pagament.   
9.1. La Tresoreria General de la Generalitat Valenciana conservarà els manaments esmentats pendents de pagament el 31 de desembre, sense tornar-los a la Intervenció General, pero estampant-hi en lloc preferent la inscripció «Periode d'ampliació», que permeta distingir-los clarament dels que seran expedits a partir de l?1 de gener amb aplicació a l'exercici de 1984.   
9.2. Els manaments expedits amb imputació a l'exercici de 1983, que no hagen estat satisfets el 30 d'abril de 1984, conservaran la plena vigència fins al moment que s'hagen de fer efectius als creditors, s'anul·len o en siga declarada la prescripció.   
La Tresoreria General formarà una relació d'aquests manaments , amb els requisits que s' especifiquen en els apartats 10.3 i 10.4.   
9.3. La Tresoreria General procedirà de revisar els manaments pendents de pagament amb més de sis mesos d'antiguitat, i analitzarà les causes del retard sol·licitant, si convé, de la Intervenció General els aclariments escaients.   
10. Compte de lliuraments a pagar.   
10.1. Els saldos de «Residus de Pressupostos tancats» seran justificats amb relacións dels pendents de pagament el 31 de desembre de 1983.   
Dins de cada relació, els manaments figuraran classificats per Seccions, Serveis, Capítols, Articles i Conceptes, amb el següent detall per columnes: aplicació pressupostària, número de manament, import i total per Secció.   
Cada Secció anirà classificada en els grups següents:   
1. Manaments de l'exercici de 1983.   
2. Manaments de l'exercici de 1982.   
3. Manaments de l'exercici de 1981 i anteriors no incursos en prescripció.   
4. Manaments incursos en prescripció.   
Per a la inclusió en cada grup hom tindrà en compte l'any en què foren comptabilitzats en l'Ordenació General de Pagaments.   
Dins de cada grup es distingiran tres subgrups, en els quals seran classificats els lliuraments segons que dins de cada any s'haguessen expedit amb càrrec al pressupost corresponent al període d'ampliació del Pressupost immediat anterior o a Residus.   
A les esmentades relacions s'adjuntarà un resum per cada grup, en el qual serà detallat únicament el número de Secció i l'import, que serà totalitzat a la fi, per determinar l'import dels manaments.   
10.2. Els saldos a 31 de desembre de l?Agrupació «De pressupostos corrents», no hauran de ser justificats, atés que la relació justificativa dels lliuraments pendents de pagament corresponents al Pressupost en vigor el 31 de desembre és traslladada al 30 d'abril següent, al final del període d'ampliació, segons que s'indica tot seguit.   
10.3. Els saldos de l'Agrupació «Període d'ampliació del Pressupost» seran justificats amb relacions dels lliuraments pendents de pagament el 30 d'abril de 1984.   
Dins de cada relació, els manaments figuraran classificats per Seccions, Serveis, Capítols, Articles i Conceptes, amb el següent detall per columnes: aplicació pressupostària, número de manament, import i total per Secció.   
Al final de cada relació es farà un resum per Seccions en què es detallarà únicament el número de cada Secció i l'import, que serà totalitzat al final.   
10.4. De les relacions a què fan referència els apartats 10.1 i 10.3. anteriors, seran lliurats dos exemplars a la Intervenció General.   
11. Incorporacions de crèdits.   
11.1 Segons que disposa l'article 2.n del Decret 2.903/ 1971, de 25 de novembre, pels reintegraments haguts durant l'últim trimestre de 1983, podran acordar-se incorporacions de crèdit fins al 15 de gener de 1984, amb aplicació al Pressupost d'origen, per a la qual cosa les sol·licituds i la documentació respectives hauran d'haver entrat en la Conselleria d'Economia i Hisenda el dia 10 de gener de 1984.   
11.2. Els ingressos efectuats en el Tresor de la Generalitat pel concepte «compensació de funcionaris públics» durant el darrer trimestre de 1983, podran generar crèdit en el Pressupost per a 1984, sempre que complesquen tots els requisits exigits per l'Ordre Ministerial de 16 de març de 1971, llevat del que disposa el número 2.2.4. pel que fa al pressupost de l'any en què es puguen acordar aquestes incorporacions.   
11.3. Els productes de les vendes de béns corrents i prestacions de serveis, ingressats en el Tresor de la Generalitat durant el darrer trimestre de 1983, podran generar crèdit en el Pressupost de 1984, sempre que reunesquen tots els requisits exigits per l'Ordre Ministerial de 16 de març de 1971, llevat del que disposa el número 3.3.3., pel que fa al pressupost de l'any en què es puguen acordar aquestes generacions.   
València, a 1 de desembre de 1984.   
El Conseller d'Economia i Hisenda,  
ANTONI BIRLANGA I CASANOVA